ming030890/wiki-yue-high-quality huggingface dataset:
劉迺強

劉迺強，SBS（英文：Lau Nai-keung，1947年9月—2018年11月21號），籍貫廣東，中華人民共和國第十屆全國政協委員、全國政協香港區委員、香港特別行政區第三任行政長官選舉委員會委員、致遠文化服務有限公司行政董事，並於2007年獲委任為香港特別行政區基本法委員會委員，接替鄔維庸嘅遺缺。2013年，擔任第十二屆全國人民代表大會常務委員會香港特別行政區基本法委員會委員。曾經使用艾凡為筆名。

背景
劉氏曾就讀於聖保羅男女中學及香港大學，獲社會科學學士，係聖約翰學院走讀生，期間同陸文強同埋馮可強三人合稱「學運三強」，編輯《學苑》。
劉氏喺1982年成為匯點創會會長，直至1988年任滿轉任主席，係當年「民主回歸派」嘅旗手。1992年匯點內部因對彭定康嘅政改意見分岐而分裂，劉氏同一啲反對彭定康政改嘅會員脫離匯點。匯點其餘成員隨後同港同盟合併為今日嘅民主黨。
劉氏其後長期活躍於環保運動，曾經擔任促進有機耕種嘅綠色團體「綠田園」主席達十年咁耐。
劉進圖

劉進圖（英文：Kevin Lau，1965年3月21號—）係《明報》前總編輯，而家響同一集團嘅世華網絡做營運總裁。佢嘅調職引嚟社會嘅關注。
2014年2月26號朝早，劉進圖響西灣河俾兇徒斬傷，身中六刀，情況危殆。
劉輝峰

劉輝峰（Huifeng “Haha” Liu）係中國在澳商人，喺2020年被揭發所領導嘅組織收受中國駐墨爾本總領事館嘅資金，畀澳洲安全情報局評估為對澳洲國家安全構成風險，而受到澳洲媒體關注。

早年生涯
劉輝峰曾經係中國人民解放軍嘅一員，2014年開始喺澳洲居住。2016年，佢喺澳洲有份成立一個名為澳洲緊急互援協會（Australian Emergency Assistance Association Incorporated）嘅華人組織，仲擔任埋主席。
根據佢自己喺中國內地網站西瓜視頻嘅自我介紹入面，佢仲係澳洲製造直通車國際集團嘅董事長。

參與澳洲政治
佢亦係澳洲自由黨嘅捐助者，另外亦同聯邦自由黨議員廖嬋娥仲有助理財長蘇卡（Michael Sukkar）建立咗聯繫，廖嬋娥亦曾經公開推廣澳洲緊急互援協會。佢亦曾經以澳洲緊急互援協會嘅名義，關注中國在澳留學生精神健康，虛擬綁架等其他方面嘅問題。

組織內部糾紛，被揭發涉及中國政府滲透
佢同澳洲自由黨多個主要成員嘅互動，令佢喺2016年已經引起澳洲安全情報局嘅注意。
喺2020年9月，移民部長拒絕咗佢嘅重大投資者永居簽證申請後，但係法庭就准許對佢嘅驅逐出境令暫緩執行。
喺2020年11月，澳洲緊急互援協會爆發內部糾紛，常務副會長亢震指控劉輝峰喺管理協會期間，違反協會法定章程、唔公開賬目、唔經選舉私自連任4年、用不實信息同形像對外宣傳、同埋商務上股東合作嘅糾紛等，當中亦提及到佢申請移民未獲得批准，之後劉輝峰亦都有發表聲明反駁。
去到2021年1月，澳洲嘅傳媒報導，澳洲緊急互援協會被揭發同中國駐墨爾本總領館達成協議，收取嘅總領館資金，從而同總領館分享唔同嘅資料。針對劉輝峰嘅執法行動，除咗澳洲安全情報局之外，仲有聯邦警察嘅參與。
事件引起澳洲政界譁然，前新州廉政公署律師維遜（Geoffrey Watson SC）直指，首相莫理遜應該清除自由黨內嘅外國滲透，炒咗廖嬋娥，又話滲透已經達到部長級。斯威本科技大學中國專家 John Fitzgerald 就話，大使館雖然有責任保護中國公民，但佢哋無責任，亦唔可以干擾澳洲華人嘅社區事務。
劉辯

劉辯係東漢第二個得名做少帝嘅皇帝，喺佢之前嗰個叫北鄉侯劉懿，係東漢第七位皇帝。為咗區分，劉懿叫做東漢前少帝，而劉辯嗌做東漢後少帝。注意，少帝呢個名唔係諡號，唔同於文帝、武帝之類嘅名，呢個名係話呢個皇帝係個細路或者早死。

生平
劉辯係漢靈帝同何皇后生嘅皇子。189年5月，靈帝駕崩，劉辯喺15歲時繼位，成爲漢少帝。當時何太后同佢阿哥何進、太傅袁隗一齊輔政。
何進帶住嘅係班外戚，而同十常侍爲首嘅班宦官衝突好大，最後演變爲宮變。何進掌權之後誅殺咗宦官蹇碩，之後重諗住殺曬班宦官，但係佢嘅妹何太后唔準，因爲班宦官對佢有恩，喺佢毒殺王美人時，靈帝諗住廢佢后位，係班宦官勸住先保得。同時何太后亦聽埋啲宦官話，認爲佢阿哥噉殺法，係想操縱朝政。
何進召并州牧董卓入京，要佢幫手殺宦官。不過風聲走漏，宦官張讓喺何進入宮奏請太后時，伏兵宮中，殺咗何進。何進嘅手下吳匡、袁術知咗，想帶兵剷除宦官。
之後班宦官帶住皇帝出宮，而董卓入京之後控制咗朝廷。189年10月，佢就廢咗劉辯嘅帝位，貶佢做弘農王，而扶佢8歲嘅細佬陳留王劉協上位，成爲漢獻帝。劉辯在位得五個月嗟。
到190年，董卓驚地方軍閥攞幫弘農王復辟嘅名來討伐自己，派咗郎中令李儒搦毒酒整死劉辯，重毒殺埋何太后。劉辯終年15歲。之後中國入到軍閥割據嘅時代。

年號
劉辯在位時，用過兩個年號：
光熹（189年）
昭寧（189年）
其中昭寧係喺九月時改元嘅，但係三日之後就畀董卓廢咗。
劉迦寧

劉迦寧，係中國音樂製作人同結他手。

簡歷
2015年，佢做咗譚維維「為所欲為」演唱會音樂總監。
余懷誠

余懷誠，JP（英文：Frederick Yu Wai-shing），香港政府首長級公務員，職級係首長級丙級政務官，現任沙田民政事務專員。余懷誠早年喺伊利沙伯中學就讀，大學畢業之後喺2004年加入香港政府做政務主任。佢喺2013年出任發展局助理秘書長，負責維多利亞港嘅發展項目，安排將中環新海濱部分土地劃做中區軍用碼頭。喺2022年獲港府送到北京大學進修公共管理碩士學位，期間更成為首屆港府專班嘅班長，帶團去北京進修同到云南省考察。余懷誠喺2023年8月25號接替受到眾多批評嘅柯家樂出任沙田民政事務專員，之後佢再喺同年9月8號獲委任做官守太平紳士。
余振強紀念第二中學

余振強紀念第二中學（英文：Yu Chun Keung Memorial College No.2、簡稱余二、YCK2）係香港一間津貼中學，由天主教香港教區喺1982年創校，地址係香港薄扶林置富徑一號。

涉事
二零零九年六月，有個因被捉到去地鐵站偷影女途人裙底而留案底嘅男教師入職。
二零一一年五月，三個女學生向天主教香港教區投訴男校長鹹豬手。
二零二四年二月，有個男教練同個女學生嘅鹹濕相經連登討論區泄露。
二零二零年二月，有三十隻寵物被證實由個男教師豪景花園屋跌落街，傷亡慘重。
二零二二年八月，津貼學校余振強紀念第二中學似乎面臨殺校危機，《東周刊》踢爆佢用私立學校華夏書院過橋，向內地人賣廣告，招收好多雙非學生，安排入住明愛張奧偉國際賓館，收得好貴。
俾社會變遷迫到趕自己執笠嘅玫瑰崗中學同瀕臨俾教育局𢫏檔嘅余振強紀念第二中學協議，嘗試㧬學生過檔，行動涉及鉅額政府津貼。
二零二四年二月，余振強紀念第二中學師生戀事件
余晞晉

余晞晉（英文：Hadrian Yue，2013年7月30號—），香港男童星，2022年喺ViuTV劇集《野人老師》飾演小主角患有輕度自閉症嘅聰聰，觀眾都讚做得好。

簡歷
余晞晉自細已經有唔少演出經驗，讀幼稚園嗰陣已經開始參與中英劇團嘅兒童戲劇課程，曾經攞過朗誦比賽冠軍。小一嘅時候同14歲嘅家姐一齊開設YouTube頻道「晉晉小發明」，由家姐負責剪片同後期製作，晞晉負責出鏡。
余智嘉

余智嘉（Chika Yu，1992年—），係香港女模特兒，亦係私人健身教練。佢喺2017年尾參加viuTV搞嘅《G-1格鬥會2》，因為傳出佢成功殺入決賽而出名。
余振強紀念中學

余振強紀念中學（英文：Yu Chun Keung Memorial College）係香港一間津貼中學，由天主教香港教區喺1975年創校，地址係九龍何文田文福道27號。
余振強紀念第二中學師生戀事件

余振強紀念第二中學師生戀事件、或者叫郭Sir師生戀事件，指2024年初喺香港網上流出涉及港島南區一間中學，余振強紀念第二中學嘅親密相。據知有籃球教練同女學生發生關係。教育局知悉就宣布校方已炒咗個教練。

網上討論
「郭Sir」上熱搜，郭思治爆紅，起底潮再現。余二師生戀事件令「郭Sir」一詞成為熱門搜尋關鍵字，同時令人稱「郭Sir」、「股壇大隻佬」嘅股壇分析師郭思治突然爆紅，誤中副車。而涉案人連藍球部女生遭起底，涉案資料轉載外地。
加拿芬道

加拿芬道（Carnarvon Road），又寫做加拿分道，係香港九龍尖沙嘴一條路，西面連住彌敦道，北面連住金巴利道交界，形狀似字母「J」。個名嚟自威爾斯加拿芬城堡。
加拿芬道嘅大廈
加料感情線

《加料感情線》（粵拼：gaa1 liu2 gam2 cing4 sin3）係套美國嘅電影，喺2000年上畫。呢套戲片長121 分鐘，票房有124,700,000 美金。

故仔
劇情講述一個男人十三年前去倫敦銀行實習之後發咗達，但係有短暫嘅機會去體驗如果十三年前做出唔同嘅決定，而家嘅人生又會係點。
加斯貝利

加斯貝利（Alcide De Gasperi；1881年4月3號—1954年8月19號）係意大利政治人，1945年到1953年做意大利總理，亦係天主教民主黨創黨人。
加斯

加斯（ガス）係1989年日本卡通片魔動王嘅主角，月球出世嘅第二代地球人，11歲。個性善良有禮貌，人仔細細但係好大力，食量亦好驚人。座駕係「風飄俠」。
加拿斯

加拿斯（William Gallas，1977年8月17號—）係法國前足球員，打後衛，亦可以打左閘同埋中堅。
加拿斯1995年喺法國甲組足球聯賽球隊卡昂出道，1997年加盟馬賽，2001年轉投英格蘭超級足球聯賽嘅車路士。
2006年佢同車路士不和，同一時間阿仙奴同艾殊利高爾不和，啱啱交換。加拿斯喺阿仙奴發展好順利，罕有咁着10號波衫，做隊長。後來佢同領隊雲加反咗面，冇得做隊長，畀法比加斯做，但佢喺2009/10球季掂晒，同新拍檔華美倫合作得唔錯。
2010年加拿斯轉投熱刺，2013年轉投澳洲嘅珀斯光輝，2014年掛靴。
維基同享有多媒體嘅嘢：William Gallas
加斯佩

加斯佩（Gaspé）係加拿大魁北克一座城，人口1.5萬。
加斯帕爾·蒙日

加斯帕爾·蒙日係一個法國數學家、政治人、物理學家、大學教員、工程師、化學家、先生。
加斯普拉星

加斯普拉星（951 Gaspra），即係小行星951，係太陽系小行星帶嘅一粒小行星，喺1916年7月30號發現。
半島

半島（英文：Peninsula）係講一啲三面環海，一面連住大陸嘅地。因為佢似島畀海圍住，而又留有一邊接地，所以就叫半島。細嘅半岛又可以叫做海角（海岬），而好似像欧洲、南美洲南部、非洲南部嗰啲咁大嘅半島又畀稱為大陸延伸。國際普遍認為世界最大嘅半島係阿拉伯半岛，不過其實印度半島仲大，但係由於印度半島地形封閉，佢好多時都畀算做「次大陆」而唔係半島。
半山洲

半山洲（英文Pun Shan Chau），香港一地，亦係一村，處於大埔南面谷地，喺碗窰河嘅東面。東面有山脈阻隔，山後有黃宜坳、大埔海。山起自谷口荔枝山，由荔枝山起，山脈圍住半山洲。半山洲處於谷中半山，有大涌流入碗窰河。涌與碗窰河間亦有一脈，過脈越水，西面到新屋家。半山洲西南山處有老劉屋，遠入深山為打鐵岃。半山洲村處於半山高處，由於田地依山而開，有其他村屋分散半谷。半山洲村西旁有私人屋苑，叫山頂花園。東面有道觀，名蓬萊閭苑，為本地名勝。
半山洲雖則有馬路，就係無公共交通，唔係坐私家車同坐的士，就只有行路上山。馬路分自碗窰路，近荔枝山村路口。山路甚多，除咗去黃宜坳，亦可行去松仔園、大埔滘等地。
英國人入主新界時，已記有半山洲村，故此亦係原居民村，歸入大埔鄉事委員會。
半山區

半山區係香港嘅一個高尚住宅區，係太平山山頂同中環之間，居民多數屬中產階級；鄰近中環銀行辦公室商業中心區，交通好方便。

地理位置
具體定義，半山區東由灣仔區同中西區嘅邊界開始、西至薄扶林道以東、南至薄扶林郊野公園以北、北至皇后大道以南。大概由1990年代開始，有地產行業相關嘅公司將半山區連同薄扶林嘅豪宅區叫「西半山」、中環金鐘嘅豪宅區叫「中半山」、跑馬地同渣甸山等地區叫做「東半山」、寶馬山同柏架山嘅豪宅叫做「北半山」，但係呢啲並唔係官方名，只係稱號或者將範圍縮細。而市民大眾日常普遍講半山區，都係指呢個地段。

特色
喺以前，主要都係外國移民住半山區，本地人係少數。
半山區擁有濃厚嘅殖民地色彩。例如有唔少歷史特色嘅校舍，例如香港大學。重有，半山區有一啲以香港總督命名嘅街道，例如般咸道同堅尼地道。
半山壹號

起緊嘅半山壹號（2008年11月），後面嘅最高大廈係農圃道18號。
半山壹號重建前為天光道警察宿舍。
半山壹號（英文：Celestial Heights），以前叫做歌珀山，係喺香港九龍靠背壟嘅一個豪宅。半山壹號喺何文田天光道、常盛街同土瓜灣靠背壟道交界嘅西南面 ，前身係天光道警察宿舍，由長江實業同南豐發展合作，分五期發展。地皮係由勾地拍賣所得，喺2004年10月12號用港幣94.2億成交，係香港第二高賣地成交價，僅僅低過藍灣半島嘅118.2億，之後就開始拆樓。承判商係保華建築營造，預製組件係由預力剛混凝土製品（香港）有限公司建造，多項工程係由「天和工程有限公司」承建。由於項目好近香港建築扎鐵商會會址，所以成為2007年香港紮鐵工人罷工爭取加薪事件罷工嘅主要集中地。
半山東

半山東（英文：Mid Levels East，代號A02）係中西區區議會轄下一個選區，喺1991年設立，依家嘅區議員係民主黨嘅吳兆康。

範圍
而家選區包括堅道以及羅便臣道沿線，介乎西摩道、衛城道同鴨巴甸街以東至花園道以西嘅範圍，同呢個選區相連嘅選區有中環、山頂、衛城以及東華，投票站設於高主教書院，東面同灣仔區以堅尼地道連接。由於喺傳統嘅半山區住宅區東部，所以叫半山東，投票站設喺高主教書院。

沿革
現有單議席選區半山東於1994年區議會選舉設立，前身可以追溯到1982年區議會選舉中嘅半山及山頂單議席選區，該選區1985至1991年間定為雙議席，喺1991年區議會選舉因應半山西選區設立，半山及山頂改名做半山東，其後因應1993年港督彭定康推行政改方案，取消區議會委任議席及雙議席選區制度，全面實行單議席單票制，並改由選區分界及選舉事務委員會制定，選區數目隨著人口改變而大幅增加，1994年喺劃出山頂、衛城選區之後，半山東選區吸收部份中環選區近香港動植物公園一帶而形成現有範圍。
1994年區議會選舉，郭家麒喺本區代表香港公共醫療醫生協會參選，結果以近六成得票打敗香港協進聯盟林乾禮。1999年區議會選舉，郭家麒以1,074票打敗香港協進聯盟曹王敏賢851票。
2003年區議會選舉，郭家麒繼續喺本區參選，並與其他民主派候選人組成中西區民主力量，對上得到香港島各界聯合會支持嘅張翼雄，結果郭以1,624票打敗1,186票嘅張當選。其後2004年香港立法會選舉，郭喺醫學界功能組別當選，成為雙料議員。
2007年區議會選舉，當時人口約18,412人，其中有7,568位選民。郭家麒以專注立法會事務為由，未有爭取連任，交由泛民區選聯盟陳淑怡參選，對住再次參選嘅張翼雄，結果張氏以1,370票打敗1,097票嘅陳氏當選。
2011年區議會選舉，人口估算約20,337人，其中有7,040位選民。議席由香港島各界聯合會張翼雄、報稱獨立嘅陳佩怡同民主黨鄧偉中爭奪，最終張翼雄以五成八得票贏咗另外兩名對手，成功連任。
2015年區議會選舉，當時估算大約18,828人，其中有6,625位選民。議席由香港島各界聯合會張翼雄同民主黨吳兆康爭奪，吳兆康於選戰期間一直砲轟張翼雄為「假獨立，真建制」，最終以55票之差險勝對手，為民主派重奪該區議席。半山東選區包括香港禮賓府，係時任行政長官梁振英所屬嘅選區，而票站高主教書院更加係吳兆康嘅母校。吳兆康亦同毗鄰嘅中環選區許智峯一齊被傳媒話係民主黨嘅「中區孖寶」。
2019年區議會選舉，本區向人口低於法定下限嘅東華選區劃出一個街區，以增加嗰區人口，吳兆康競逐連任，民建聯就派出莫淦森挑戰，結果吳兆康取得57%選票成功連任。2021年4月29號，吳兆康經facebook宣佈辭職，並於5月生效。
半導體零件

半導體零件（Semiconductor device）係電子零件一類。半導體零件由半導體整成，傳電全靠固體，唔會用氣體傳電，亦唔似真空膽放熱電子傳電。
一啲集成電路可以有幾粒到幾百萬粒半導體零件。
半導體激光

半導體激光（Semiconductor laser），又叫半導體雷射，係激光一種。1962年成功激發，喺1970年實現室溫下連續發射。後尾改良過，研究出雙異質接合型激光，以及條紋型構造嘅激光二極管（Laser diode）等，廣泛使用喺光纖通信、光碟、激光打印機、激光掃描器、激光筆，係目前生產量最大嘅激光器。
喺基本構造上，佢屬於半導體嘅P-N接面，但激光二極管係以金屬包層從兩邊夾住發光層（活性層），係「雙異質接合構造」。而且喺激光二極管入面，將界面作為發射鏡（共振腔）使用。喺使用材料方面，有鎵（Ga）、砷（As）、銦（In）、磷（P）等。另外喺多重量子井型入面，又使用Ga·Al·As等。
由於有條狀結構，就算好微細電流，都會增加活性區域嘅居量反轉密度，優點係激發容易呈現單一形式，而且，壽命可達10~100萬個鐘。
激光二極體優點，效率高、體積細、重量輕而且價格低。尤其係多重量子井型嘅效率有20~40%，P-N型都達到數%~25%，總之能量效率高係佢最大特色。另外，佢嘅連續輸出波長涵蓋咗紅外到可見光範圍，而光脈衝輸出達50W（頻寬100ns）等級嘅產品都已經商業化，作為激光雷達或者激發光源可以話係非常容易使用嘅激光例子。
半島原住民

半島原住民（馬來語：Orang Asli）係一班住喺馬來西亞同質同異質原居民，亦係馬來西亞半島最古老嘅原居民。半島原住民佔2010年馬來西亞總人口大約0.6%，總人口超過16萬人。
同其他原居民一樣，半島原住民好努力保護自己獨特文化同生份，同經濟、社會、文化、領土同精神有關，同自然環境密不可分。
一間喺霹靂嘅典型半島原住民高腳屋

文化
呢節要加長。
一位半島原住民喺 大漢山國家公園 展示緊用傳統方法整火
半導體

半導體（Semiconductor）係一啲物料，導電率介乎導電體同絶緣體之間，約莫響每厘米10³西 到10⁻⁸個範圍。現代電子儀器，都係用半導體製成，例如收音機、電腦、電話等等。半導體可以製成唔同電子零件，例如電晶體、太陽能電池、唔同類嘅二極管，包括發光二極管，另外重有整流器，數碼或者類比集成電路。
半導體通常係矽、鍺、砷、鎵、碲等類金屬嘅化合物造。正電荷窿，令到佢可以帶電流。
南蘇拉威西

南蘇拉威西（South Sulawesi）係印尼一個省，喺蘇拉威西，人口803萬，首府望加錫。
南薩窩

南薩窩（芬蘭文：Etelä-Savo）係芬蘭嘅行政區，首府米基利。
南角咀燈塔

南角咀燈塔（Nam Kok Tsui Lighthouse），又叫126號燈塔（Lighthouse 126）或者蒲台燈塔（Po Toi Lighthouse），係香港最南嘅燈塔，喺香港東南面蒲台島最南面嘅南角咀。皆因佢喺香港最南面，被譽為香港版嘅鵝鑾鼻燈塔（喺臺灣最南面）。
南蘇門答臘

南蘇門答臘（Sumatera Selatan）係印尼一個省，喺蘇門答臘，人口745萬，首府巨港。
南角道

南角道（粵拼：nam4 gok1 dou6；英文：Nam Kok Road），係香港九龍九龍城嘅一條馬路，由賈炳達道開始，去到太子道西。
南袞

南袞（韓文：남곤；1471年—1527年3月10號），字士華（사화）、號止亭（지정）、知足堂（지족당）、諡號文敬（문경），係李氏朝鮮後期文臣、政治人、儒學者、畵家、性理學思想家。佔畢齋金宗直做門人及士林派黨是早期嘅黨員。1523年4月18號到1527年3月做李氏朝鮮嘅總理。
南記粉麵

南記粉麵（粵拼：naam4 gei3 fan2 min6；英文：Nam Kee Noodle），又叫做香港仔南記粉麵，或者就咁叫南記，係香港一間連鎖餐廳，1980年代響香港仔開第一間舖，去到今日已經有24間分店遍佈港九新界。南記主要賣港式粉麵，最出名嘅嘢係魚肉餡春卷同埋酸辣小窩米線。

歷史
南記粉麵初頭係「推車仔」賣粉麵嘅流動小販檔攤，後來喺80年代初期去到90年代期間響香港仔先後租咗三間舖，並且喺90年代後期響銅鑼灣開咗間分店。南記喺2000年代至2010年代不斷擴充，響香港島好多地方開分店，後來更加先後響九龍同新界開新嘅分店。
余順輝

余順輝，香港親中派政治人，香港再出發大聯盟發起人之一。
余采霖

余采霖（粵拼：jyu4 coi2 lam4，英文：Danel Yu，綽號：阿Dan，1992年11月20號—），係香港前ViuTV藝員，亦係前香港電視網絡藝員。

簡歷
余采霖中學讀可風中學（嗇色園主辦）。佢係2012年第一屆香港電視網絡藝員訓練班畢業生，拍過幾套劇集。皆因香港電視網絡開唔成臺，之後轉做路訊通節目主持，2016年3月加入ViuTV，主要係做娛樂節目主持，2018年恢復自由身。
余錦豪

余錦豪（粵拼：jyu4 gam5 hou4；1975年11月12號—），花名豪仔（hou4 zai2），係退役嘅中國大陸羽毛球手，廣東廣州人，祖籍開平。1997年開始代表廣東體育代表團參加八運會嘅羽毛球比賽。之後加入中華人民共和國羽毛球隊，曾經喺1998年曼谷舉辦嘅亞運會羽毛球賽入面攞過團體亞軍同男雙季軍；1999年喺哥本哈根舉辦嘅蘇迪曼盃攞過混雙同團隊冠軍。2000年亦先後參加過世界羽毛球男子團體錦標賽同埋喺悉尼舉辦嘅奧運會直到同年11月宣佈退役為止。
余達志

余達志（英文：David Yu）係香港男演員，主要參演電影，亦有客串電視劇演出。
余靖浵

余靖浵，香港親中派政治人，曾經參與2023年香港區議會選舉。
余錫萬

余錫萬，香港親中派政治人，香港再出發大聯盟發起人之一。
台灣72小時

《台灣72小時》（Taiwan 72 Hours），係香港電視娛樂製作嘅遊埠節目，2016年10月24號到11月1號逢禮拜一、二22:00-23:00喺ViuTV播。節目由李靖筠同佢朋友食螺絲做主持，急急子做旁白，雲海、Papajay做嘉賓旁白。節目每集介紹一個台灣地方嘅三日兩夜行程。
台灣乜都拜

《台灣乜都拜》（Weird Superstition in Taiwan）係香港電視娛樂製作嘅遊戲節目，由陳俞希、余逸思做廠景主持，許綽婷做臺灣外景主持，2021年10月11號到10月29號逢禮拜一到五22:30-23:00喺ViuTV播。節目用臺灣傳統拜神習慣做主題，會播映相關片段，再同嘉賓玩問答遊戲。
台灣動物保護黨

台灣動物保護黨（英文：Taiwan Animal Protection Party，縮寫TAPP）簡稱動保黨，係中華民國政黨之一，以動物保護為主要政綱嘅政黨，終極目標為「打造對所有生命友善的社會」。佢哋認為，讓人民嘅生活富足，人們自然就會產生同理心去關心其他生命，進而達到族群平權同動物權益的提升，所以提出嘅政見以關注民生為主。
台灣原味道

《台灣原味道》（英文：Savoury Taiwan）係香港電視廣播有限公司嘅飲食節目，《香港原味道》嘅姊妹作品，發掘臺灣本土食材。
節目有兩輯：第一輯由譚玉瑛、吳幸美、區永權、孔德賢、梁凱晴主持，頭兩集由2019年12月22號開始香港時間逢禮拜日20:00-20:30喺翡翠台播，第3集開始改到逢禮拜日21:00-21:30播，播到2020年3月15號。第二輯由沈韋汝、梁凱晴、朱祐宏、譚凱螢主持，2020年7月26號到10月4號同一時段播。

節目調動
第一輯
2020年1月12號：由於播《萬千星輝頒獎典禮 2019》，所以停播一次。
2020年1月26號：由於播《金鼠迎春接萬福》，所以停播一次。
2020年2月16號：由於播《全民開講齊抗疫》，所以停播一次。
第二輯
2020年8月30號：由於播《2020年度香港小姐競選決賽》，所以停播一次。
台江縣

台江係中國貴州黔東南下轄嘅一個縣，有1070平方公里咁大。
台灣人才外流問題

台灣近年持續面對人才外流問題。有啲人就認為，問題係出於台灣長期維持低薪環境，加上教育制度出現問題。

相關數字
2017年8月31號，關鍵評論網嘅一篇報道提及，按官方統計，台灣2300萬人入面，有70萬台灣人喺海外工作，其中6成係喺中國工作。但根據一啲非官方統計，實則喺中國工作嘅台灣人，可能多達200萬人。

後果
當台灣人工太低，特別面對中國唔同公司以高薪挖角嘅時候，就更多人會選擇前往中國工作，呢樣也會造成國家安全風險。
台灣係咁駕

《台灣係咁駕》（Bestie Joyride in Taiwan）係香港MakerVille製作嘅遊埠節目，由許綽婷（AV）、狄達（Tiktok）主持，2022年6月5號到8月14號逢禮拜日20:00—20:30喺香港電視娛樂ViuTV播。節目主持會喺臺灣自駕遊。

節目調動
2022年7月17號：由於直播《第40屆香港電影金像奬頒奬典禮》，所以停播一次。
台海飛彈危機

台灣海峽飛彈危機（英文：Third Taiwan Strait Crisis），又稱第三次台灣海峽危機或1996年台海危機，係指1996年發生於海峽兩岸之間嘅一連串緊張事件。
海峽兩岸關係自1980年代中國大陸改革開放後以經濟交流為主，本嚟已經越嚟越和緩。1990年代初因為東歐、蘇聯嘅劇變情勢，加上六四天安門屠殺事件導致中國大陸同美國嘅關係惡化，美國唔再需要中國大陸對抗蘇聯，反而拉攏台灣對抗中國大陸，兩邊嘅政治關係愈嚟愈緊張，不過當時經濟關係並無受到實質影響。
1995年，台灣總統李登輝訪問美國，引起中國大陸不滿，中國大陸為咗阻止李登輝在1996年嘅總統選舉中連任，就進行一連串以武力威懾台灣嘅軍事演習，結果引發咗危機。中國人民解放軍嘅第二砲兵部隊同南京軍區分別向台灣外海發射飛彈，舉行兩棲登陸作戰演習，而美國就緊急調動兩個航母戰鬥群進入台灣海峽，海峽一度陷入戰爭嘅狀態。中國大陸當時試圖用武力威懾嘅行為干涉1996年嘅台灣總統選舉，不過最終喺首次公民直接選舉中，李登輝成功當選連任台灣總統。
台灣光罩

台灣光罩（英語：Taiwan mask corporation）係一間喺台灣嘅光罩製造公司，成立於1988年，總公司喺新竹科學園區嗰度。
台灣人民共產黨

台灣人民共產黨係一個台灣親中派共產主義政黨，喺2017年2月4號成立，由林德旺擔任首任總理（相當於總書記），為台灣第6個以「共產黨」為名嘅政黨。去到2020年6月6號，佢就成為台灣唯一合法以「共產黨」為名嘅台灣政黨。2022年2月26號黨員大會，稱謂由總理改為主席，秘書長由主席任派。
南區區議會

南區區議會係香港十八個區議會之一，負責協助處理港島南區嘅事務。該區總共有17名議員。
南區東南

南區東南（英文：South District Southeast，代號D1）係香港南區區議會下轄嘅其中一個雙議席選區，2023年設立，範圍主要係南區東部（包括鴨脷洲）。
南十字座

南十字座（Crux）係家下八十八西洋星座之一。佢響天球南部，佔天球面積68平方度。地球北半球來講，南十字座係春天嘅星座，即係春夜會見到。肉眼可以睇到嘅星，約莫30粒到。有一到四等星9粒，即係有1等星1粒、2等星2粒、3等星1粒、4等星5粒。
南區西北

南區西北（英文：South District Northwest，代號D2）係香港南區區議會下轄嘅其中一個雙議席選區，2023年設立，範圍主要係南區西部。
全寶藍

全寶藍（1986年3月22號—）係大韓民國嘅一個女演員同埋歌手，T-ara前成員。
全州市

全州係大韓民國全羅北道一市，亦係佢嘅首府。
全州廣播

全州廣播（英文：Jeonju Television，英文縮寫：JTV）係韓國全羅北道全州市嘅一間地區性民間廣播電視公司，1997年1月15號成立，同年9月27號開播，係SBS聯播網成員之一。
全局博弈

全局博弈（global game）喺經濟學同博弈論上係一種博弈，指啲博弈者唔具有完全資訊，不過能接收到描述個世界嘅狀態、而且彼此之間可能有相關嘅訊號。
全局博弈呢種博弈可以攞嚟模擬金融市場出現危機嗰陣啲人嘅行為。
全局最佳化

全局最佳化（global optimization）係應用數學一門，做嘅係諗數學方法，搵出一個函數嘅全局最大值或者最細值，即係睇勻嗮成個函數，搵出成個函數嘅最大值或者最細值。
全家

全家（粵拼：cyun4 gaa1；英文：FamilyMart；日文：ファミリーマート），全名叫全家便利店，係日本嘅一間連鎖便利店集團，喺1981年9月1號成立，總部喺日本關東地區東京豐島區池袋陽光60大廈17樓。而家喺中國、日本、臺灣、泰國、南韓同美國、印尼、菲律賓都有分店。佢既係日本排喺7-11同羅臣後邊嘅第三間最大連鎖便利店，又係南韓最大嘅連鎖便利店。
全家之前係西友商店（今日嘅西友集團）嘅子公司拆分出嚟。而家係伊藤忠商事嘅子公司。全中華地區開始有全家係1988年嘅事，而中國內地有全家便利店係2012年嘅事。

相
日本福島縣相馬日下石店
日本東京東池袋四丁目店
日本大阪北區大阪城車站北棟店
中華民國臺北中正區重慶南路台開店
日本愛知萬國博覽會店
美國加州洛杉磯奧利祖卡街店
南韓順天環保店
印尼耶加達南耶加達市分店
中華民國臺北民東店
中國廣東廣州人民中路豐寧店
中國江蘇省蘇州市山塘街店
北韓開城鄉下，開城工業地區分店。
可定向性

喺幾何學入面，可定向性係流形嘅其中一個性質，如果喺個流形上面可以爲每一點連續咁選擇一個定向，咁個流形就叫做可定向，相反就係不可定向。
可可西里

可可西里係中國青海一處無人地帶，喺青康藏高原西北部，唐古拉山同崑崙山之間。2017年，可可西里畀聯合國教科文組織列做世界自然遺產。
可宜

可宜（英文：Haw Yee Natalie，原名Natalie Mitchell，1984年6月28號—），係前香港有線電視藝員，由2008年做到2016年，主要係做有線娛樂新聞台主播。

簡歷
可宜係粵英混血兒，喺香港出世同成長，之後過英國留學，喺倫敦大學學院畢業，主修土木工程。2008年佢參加香港有線電視主播大募集活動，所以加入咗香港有線電視。佢除咗做娛樂新聞主播，亦有做其他節目主持。佢喺2016年10月辭工。
可居島

可居島係朝鮮半島西南面一個島，由南韓全羅南道管，面積9.2平方公里，人口大約470。
可否證度

可否證度（粵拼：ho2 fau2 zing3 dou6 / 英文：falsifiability），又或者叫可證偽度，係科學哲學上嘅一個概念，係大部分科學理論必需要有嘅一個特質。如果話一個理論可否證（falsifiable），意思即係指會個理論會作出一啲可以用實證嚟驗證（睇吓佢係咪真確）嘅預測。
攞句陳述，求知者可唔可以想像得到有最少一個可能嘅情況，個情況係一旦發生咗就會證實嗰句陳述係一個錯誤嘅預測？
廣義上，可否證度包括「個理論係咪會作出驗證到嘅預測」同埋「驗證預測要做嘅工序係咪可行」。

黑白天鵝
睇埋：黑天鵝效應
「
世界上嘅天鵝冚唪唥都係白色嘅。
」
呢句嘢具有可否證度－如果有日啲研究者搵到黑天鵝，呢句嘢就會俾人證實係假嘅。

古典力學
萬有引力定律話是但兩嚿有質量嘅物體會喺通過連心線方向上互相產生一鼓引力吸引住對方。
睇埋：古典力學
例如牛頓嘅萬有引力定律係一個可否證嘅理論。萬有引力定律基本上係話，是但搵兩嚿有質量嘅物體，兩嚿嘢會喺通過連心線方向上互相產生一鼓引力吸引對方；呢股力嘅大細同佢哋嘅質量相乘成正比，同佢哋距離嘅平方成反比，同兩嚿嘢嘅化學本質唔啦更。牛頓佢仲提出咗一條方程式嚟計兩嚿嘢之間嘅引力：
萬有引力定律條方程式可否證：如果科學家搵到兩嚿物體，佢哋之間嘅引力
唔係同佢哋嘅質量相乘成正比；
唔係同佢哋距離嘅平方成反比；或者
同兩樣嘢嘅化學本質有關係嘅話，
佢哋就可以否決條定律，或者最少話條定律「唔係萬有」（即係宇宙入面有一啲嘢係唔跟條定律嘅）。

風水
内文：風水
例－
阿松：大師，今年阿明嘅運程點呀？
大師：阿明佢今年恐怕有生命危險。
一年後...
阿松：大師，阿明佢全年都好安全喎。
大師：冇呀，我話佢今年恐怕有生命危險之嘛。（無論結果阿明有冇生命危險，大師都有籍口兜到－無論結果係點，佢講嘅嘢都唔會受到否證。）

精神分析
内文：精神分析
古典嘅佛洛伊德精神分析就係一個典型嘅唔可否證嘅理論。
根據古典嘅精神分析理論，人嘅潛意識度有好多受壓抑住嘅慾望，而且仲好興講話呢柞慾望可以引致精神病，但套理論對於要點樣量度呢柞慾望就冇乜嘢標準。例如係抑鬱症噉：精神分析話抑鬱症可以係因為人壓抑自己嘅慾望壓抑得太勁而搞出嚟嘅，但係就算個病人冇抑鬱症嘅症狀，個分析師都有得話「係因為個慾望太過壓抑，壓抑到出唔到症狀」－根本冇可能知個分析師係唔係真係做咗一個準確嘅預測。到咗廿一世紀初，心理學界基本上唔會再點理精神分析呢套理論，而會當佢係假科學－望落好似科學，但係查實唔合科學原則嘅學說。
可可斯（基林）群島

可可斯（基林）群島係澳洲海外領地，響印度洋南面，首都係矮腳雞。
可口可樂

可口可樂（粵拼：ho2 hau2 ho2 lok6；英文：Coca-Cola），係美國廠商可口可樂公司喺世界各地生產嘅汽水。皆因佢係可樂嘅始祖，市佔率亦最高，所以有時啲人會直接叫佢做可樂（ho2 lok6）。

歷史
1885年，可口可樂由美國人John Pemberton發明。

譯名
據講，可口可樂最初喺20世紀20年代叫「蝌蝌啃蠟」，因為個名好怪，唔好賣，於是可口可樂公司公開登報徵求譯名，懸賞350英磅（有一說30蚊美金，另有一說係24英磅），當時一個叫蔣彝嘅文人譯做「可口可樂」並攞走獎金。
可可西里山

可可西里山喺中國大陸青藏高原，地跨西藏同青海，係昆崙山脈嘅支脈，東西走向，總長度約莫500千米，平均海拔約莫6,000米。主峰係崗扎日，海拔6,305米。可可西里山係長江源頭之一楚瑪爾河嘅發源地。
古拿省

古拿省（波斯文：د کنړونه ولايت‎）係中東國家阿富汗嘅卅四個省之一。
古拉索島

古拉索（Curaçao）響加勒比海、委內瑞拉海邊對出，係荷蘭嘅ABC群島之一。面積444平方公里，人口14.2萬（2009年1月1日計），係ABC群島之中面積最大、人口最多嘅一個。
古惑狼

古惑狼（Crash Bandicoot）係古惑狼系列電子遊戲嘅主角，雖則譯名叫做「狼」，但其實係隻 Bandicoot。
古拉格

勞動改造營管理總局(Главное управление исправительно-трудовых лагерей и колоний”），簡稱古拉格（俄文：ГУЛаг, 羅馬化： GULag，音標：[ɡʊˈlak] ( 聽)），係1918年至1960年間前蘇聯政府國家安全部門嘅一個下屬機構，負責管理全國嘅勞改營。古拉格係蘇聯嘅國家政治保衛總局、內務人民委員部嘅分支部門，執行勞改、扣留等職務。呢啲營房被囚人士中包括唔同類型嘅罪犯，日後成為鎮壓反對蘇聯異見人士嘅工具，被囚禁人士數以百萬計。
古惑狼三部曲

古惑狼三部曲（英文：Crash Bandicoot N. Sane Trilogy）係 2017 年出嘅一隻平台視像遊戲，包含頭三隻古惑狼遊戲嘅重製版。
古惑狼系列

古惑狼系列（Crash Bandicoot）係一隻平台遊戲系列。
古惑狼賽車

古惑狼賽車（英語：Crash Team Racing）係由頑皮狗公司開發嘅競速遊戲，1999年推出。
古惑狼賽車：氮氣爆衝

古惑狼賽車：氮氣爆衝（英語：Crash Team Racing Nitro-Fueled）係由動視開發嘅競速遊戲，2019年推出。
吊威也

吊威也，係一種電影特技，喺港產片最先出現。吊威也嚮1970年代發明。

名
威也係英文 wire 嘅音譯，亦即係鋼線咁解。

吊威也之前
嚮「吊威也」未出現之前，演員嘅輕功係用跳彈床倒拍法。例如電影所見，武林高手飛身上屋頂，嚮拍攝現場，演員/龍虎武師/替身/特技人其實係由屋頂跳落地，加紙皮盒接著。嚮剪接放映時，倒序播放就得咗。

點做
自從吊威也發明以後，電影裏面嘅大俠輕功大有進步。因為條威也幼，加埋打燈，就住嚟拍，條威也喺畫面會睇唔倒，不過間唔中都會穿崩。
配合長臂猿吊機車，演員着腰封（harness）上身，腰封「縛」上威也，威也另一邊接上滑輪組鋼索帶。另一組人就喺一邊拉郁個演員。咁就有飛嘅效果。

近年
早期，吊威也喺拍戲現場做，出嘅人力物力都好多，皮費貴，多數喺電影先有，有時，大製作嘅電視劇都會用吊威也。吊威也係高危工作環境，若果出工業意外，保險多數唔包嘅。
近年電腦CG特技進步，好多以前要實境嘅戲，而家喺室內環境做，用CG加返就掂。室內環境比較容易控制，變數小得多，比以前安全得多。
吊帶衫

吊帶衫係種女人着嘅衫，兩邊膊頭有兩條帶吊住。
吊扇

吊扇係種電風扇，喺天花板吊落嚟，向住地下吹風。
吊機車

吊機車或吊臂車或吊雞車係種裝有吊機嘅大型車，目的係將啲重嘢吊起拎去第度。架吊機裝架車上面方便四圍去。而家用嘅油壓吊臂係1947年發明嘅。

名
嚮行內，以至日常會叫「吊雞車」，點解叫係吊雞就唔清楚，可能「機」同「雞」只係一音之轉，亦可能同佢嘅用途有關。
吊水樓瀑布

吊水樓瀑布（粵拼：diu3 seoi2 lau4 buk6 bou6；簡化字：吊水楼瀑布）；第個名係鏡泊湖瀑布（粵拼：geng3 paak3 wu4 buk6 bou6；簡化字：镜泊湖瀑布），佢係中國黑龍江省牡丹江市入面，其中一個好出名嘅瀑布，喺寧安市嘅西南邊。佢既係世界上最大嘅熔岩氣窿式坍塌型瀑布，又係鏡泊湖景區入面最出名嘅景區。

概況
瀑布闊卌幾米，落差12米。一到咗雨季或汛期等呢啲水災高發嘅季節嗰陣，總闊可以去到200幾米，從斷崖以飛流直下嘅佛山跌落到深潭入面。佢嘅聲音好大，十里聽濤，氣勢恢弘。因為呢個瀑布整出嚟嘅氣窿喺坍塌咗之後，又經過剝蝕而搞出嘅深潭，直徑有成百幾米咁大。
吊燈

吊燈係種電燈，喺天花板吊落嚟，多數外圍都裝有水晶將燈光折射，所以又叫水晶吊燈。
吊橋

吊橋，係橋一種，用繩或纜吊起條橋。現代大橋更加複雜，專名懸索橋。
吊帶褲

吊帶褲（粵拼：diu3 daai2 fu3），又嗌工人褲（gung1 jan4 fu3）或工裝褲（gung1 zong1 fu3），係喺褲腰上邊裝咗挎膊頭嘅孭帶條褲。成日做嘢時保護啲衫唔邋遢或穿窿。
特色係長褲或短褲上邊加咗條孭帶，着時扣實孭帶就得。

發展史
最早嘅吊帶褲係幾時出現，家下已經無從考證。喺文學界話最先喺1776年出現，嗰時大多數奴隸攞嚟做防護工作服用。而第一次有大量吊帶褲生產嘅證據係1890年代嘅事，嗰時喺原嚟牛仔褲嘅基礎上加多個帶紐扣嘅牛仔布，之後用孭帶接埋一齊。由於佢成日喺褲上邊安嚿牛仔布響度，所以好快變成維修工嘅工作褲。
1911年，哈利大衛李整咗條吊帶褲出嚟，重喺1913年開始大量生產。隨後唔單止喺工人開始流行，而且細路同女仔都著呢種褲，但嗰時嘅吊帶褲有帶紐扣同鉤嘅版。後嚟哈利大衛李喺1927年整咗啲唔帶鉤同埋唔帶紐扣，但帶拉鏈嘅吊帶褲產品。期間吊帶褲凈得單一嘅色調，喺1960年代先至發展到好多種色同埋唔同紡織品嘅工藝。

品種
家下吊帶褲有兩個品種：
上到心口或肚腩先至有吊帶
普通西褲或牛仔褲加兩條帶
除咗以上兩種常見組合之外，重可以細分成雙吊帶同單吊帶兩種。一般嚟講，雙吊帶品種比較多，而單吊帶品種比較少見。
雙吊帶
正反面個樣好多時混搭。其中正面有啲品種個樣有啲係嚿布到心口或到肚腩嘅½位，一般係梯形或方形；有啲係直呈兩條吊帶組成平行綫或V字。背面有啲係下邊梯形或三角形或方形，上邊V字或平行；有啲品種直呈似X、Y、H、V字或直接兩條平行線樣。大多數雙吊帶嘅吊帶褲都係左右對稱。
單吊帶
正反面個樣好多時混搭。其中正面有啲品種個樣有啲係嚿布到心口或到肚腩嘅½位，一般係直角三角形或銳角三角形或直角梯形；有啲係直呈一條吊帶。背面有啲係下邊三角形，上邊一條斜吊帶；有啲品種直呈似人字或入字或直接一條斜杠或直線樣。單吊帶嘅吊帶褲都係左右唔對稱，吊帶有啲經過左膊頭，有啲經過右膊頭。
吊手岩

吊手岩（Tiu Shau Ngam）係香港嘅山，海拔高588米，喺沙田區，附近範圍劃咗入馬鞍山郊野公園。
八仙

八仙過海圖，船尾數起：何仙姑、韓湘子、曹國舅、藍采和、漢鍾離、鐵拐李、呂洞賓。船外：張果老
八仙係道教既八位神仙，佢哋分別代表咗男、女、老、幼、貧、賤、富、貴呢八種唔同既人，分別係何仙姑、韓湘子、曹國舅、藍采和、漢鍾離、鐵拐李、呂洞賓、張果老，佢哋都係凡人得道成仙既凡人，性情、性格同埋造型都接近一般人，所以八仙喺民間好受尊崇，佢哋既故事亦都喺民間廣為流傳。
八仙傳說既起源係西漢，喺淮南王劉安既《淮南子》後傳出劉安既八位門客都一齊成咗仙。
到咗唐代，唔少文人墨客都附會埋，喺詩人、畫家渲染之下，八仙故事就多咗幾分浪漫色彩，仙家人數亦大為增加，最出名既係李白、賀知章等八個好杯中物既詩人，後人叫佢哋做酒中八仙人。
我哋依家熟識既八仙，係明代既版本，係吳元泰既《東遊記》同埋湯顯祖既《邯鄲夢》裏面所講既八位神仙。呢八位分別係：男既代表呂岩（呂洞賓）、女既代表何瓊（何仙姑）、老既代表張果（張果老）、少既代表藍采和、貧既代表鍾離權（漢鍾離）、賤既代表李玄（鐵拐李）、富既代表韓湘（韓湘子）、貴既代表曹景休（曹國舅）。
八仙嶺

八仙嶺（Pat Sin Leng）係香港嘅山脈，喺大埔區同北區，附近範圍劃咗入八仙嶺郊野公園。最高點係純陽峰。
八仙嶺山脊

名
八仙嶺嘅八仙係指道教裏邊嘅八仙。
八仙餅家

八仙餅家係香港一餅舖，造同賣唐餅。舖喺九龍深水埗南昌街，大埔道同元洲街之間。
佢起自一九六六年長沙灣道八仙大茶樓唐餅部，一九七八年茶樓執笠，只留唐餅部，搬遷開舖，叫八仙餅家。
八仙嶺郊野公園

八仙嶺郊野公園（Pat Sin Leng Country Park）係香港嘅郊野公園，1978年8月18號劃定，喺新界東北部，八仙嶺一帶，有3,125公頃大。
八五三罷

八五三罷，係2019年8月5號由香港民間人士發起嘅一次反逃犯條例修訂抗議活動，所謂「三罷」即係「罷工」、「罷課」同「罷市」，同時亦喺上晝針對公共交通搞唔合作運動（主要影響港鐵同一啲主要公路），同埋喺下晝搞「七區集會」（地點包括金鐘、旺角、黃大仙、沙田、荃灣、大埔、屯門）。一如之前嘅反修例集會，有啲示威者離開集會場地佔領道路，又同警方爆發衝突。

影響
香港商業電台叱咤903大部份節目主持都響應罷工，所以改做播出限定音樂節目《叱咤903留給香港的時代曲》，主要播放一啲同香港打氣嘅歌。

我嘅訴求就係想返工
嗰日朝早有示威者喺多個港鐵站發起唔合作運動，有線新聞記者喺港鐵炮台山站向一名稱呼為黎先生嘅乘客採訪，佢批評示威者，又話「我嘅訴求就係想返工」。呢句說話之後引起唔少人嘅關注，又有一啲人攞嚟惡搞，或者揶揄藍絲同港豬，批評佢哋淨係顧自己而無考慮重大公眾利益問題，亦有一啲關於職場現象同求職資訊嘅報道，偶然會引用到呢句說話。
列寧墓

列寧墓（俄文：Мавзоле́й Ле́нина）係俄羅斯首都莫斯科市中心嘅紀念堂，響紅場入面，展示列寧嘅遺體。
列夫朗道

列夫朗道（Lev Landau，1908年1月22號—1968年4月1號）係蘇聯物理學家，憑住凝聚態物理學嘅成就，攞到1962年諾貝爾物理學獎。
列奧斯

列奧斯（Reus）係西班牙加泰隆尼亞塔拉戈納省一座城鎮，人口約莫10萬。
列奧尼達一世

列奧尼達一世（古希臘文：Λεωνίδας，前540年—前480年8月11號）係古斯巴達國王，前489年到前480年在位。
列寧主義

列寧主義（英文：Leninism）係馬克思主義嘅一個分支，由蘇聯革命家列寧提出，用無產階級專政去實現社會主義，係共產黨極權象徵，史稱列寧模式。

列寧共產主義
共產主義學說下，列寧主義同馬克思主義各流派分別係，列寧提出「民主集中制」、「先鋒隊理論」同帝國主義論。

獨裁同暴力
列寧模式最重要特點係帝國主義同多數人暴力。列寧話「暴力革命同無產階級專政」係實現共有制嘅社會主義唯一途徑。
同2022年冬季奧林匹克運動會有關嘅問題

同2008年夏季奧林匹克運動會一樣，北京搞2022年冬季奧林匹克運動會有相關嘅問題同爭議，包括宣傳歌曲抄襲，同埋因應中國人權問題（例如中國喺香港、西藏、新疆同埋內蒙古嘅種族滅絕同非人道罪行）要求轉場同杯葛等。

宣傳歌曲抄襲
今屆冬奧會由孫楠同譚晶合唱嘅歌曲《冰雪舞動》疑似抄襲咗2013年迪士尼動畫電影《魔雪奇緣》中嘅歌曲《冰心鎖》。兩首歌都用鋼琴作爲主要樂器，前奏好相似，而且都係八拍子，節奏幾乎完全相同。

要求轉場同杯葛嘅聲音
内文：外交抵制2022年冬季奧運會
因應一啲同中國人權有關嘅爭議（例如維吾爾人嘅大清洗，香港以香港國家安全法打擊泛民主派、香港本土派陣營等），國際社會出現咗一啲要求抵制北京冬奧或者轉換場地嘅聲浪，當中有啲贊助商都被維權人士質問。呢啲聲音除咗來自人權分子之外，亦有來自一啲各地政府嘅高官或者領導人。

加拿大
保守黨領袖Erin O'Toole公開表示，鑑於中國各項侵犯人權嘅罪行，針對新疆維吾爾族進行種族滅絕，打壓香港人嘅人權，又無理拘押幾個加拿大公民，中國並唔適合主辦呢場世界體壇盛事，加拿大政府亦唔應該派團去參加這種政府舉行嘅冬奧會。
綠黨領導人Annamie Paul就呼籲加拿大政府支持2022年冬季奧運會轉換場地舉行，又鼓勵加國挺身而出成為替代嘅舉辦地點。

美國
7名美國參議員喺美東時間3號，以中國人權紀錄為理由，提案希望國際奧林匹克委員會撤銷北京2022年冬奧嘅主辦權，改為選擇一個承認同尊重人權嘅國家嚟主辦該運動賽事。帶頭提案嘅佛羅里達州聯邦參議員史考特（Rick Scott）提到，中國對新疆維吾爾人組織集中營進行種族滅絕、限制香港人嘅人權，又威脅台灣。
共和黨佛州眾議員華爾茲（Michael Waltz）呼籲，國際奧會應將2022年北京冬奧地點改往其它地方。如果做唔到，拜登政府就應該抵制參賽，作為對中國侵害新疆人權嘅回應。。

社運團體
國際西藏網絡（International Tibet Network）執行主任曼迪·麥基昂（Mandie McKeown）曾經批評，國際奧委會選擇北京作為冬奧嘅場地，即係選擇咗佢哋熟知嘅惡魔。
喺3月3號，一個包括世界維吾爾代表大會（World Uighur Congress）、國際西藏網絡在內、由180個人權團體組成嘅聯盟，針對2022北京冬奧發表公開信，呼籲世界各國領導人因中國嘅人權記錄而抵制2022年冬奧，佢哋又強調，咁樣先至可以避免各國運動員助長中國侵犯人權同打壓異議人士嘅行為。
2020年12月，人權觀察去信國際奧委會主席巴赫，話中國政府喺新疆同香港等地嘅鎮壓行動，對佢哋主辦2022年冬奧不利，又話中國嘅人權環境自2008北京奧運會以嚟明顯惡化。
自由之家（Freedom House）表示，就算冬奧會按計劃舉行，政府官員、文化人士同贊助商都應該拒絕出席。
美籍香港本土派社運人士邵嵐連同美籍藏人Tesla Zoksang喺2021年10月17號，喺雅典衛城嘅棚架，掛起西藏嘅「雪山獅子旗」同埋印有「光復香港，時代革命」嘅旗幟，呼籲杯葛呢次冬奧。邵嵐話，國際奧委會授予中國政府舉辦冬奧，係喺度傳遞對中國喺香港、西藏、東突厥同埋南蒙古嘅種族滅絕同非人道罪行瞇埋眼當睇唔到嘅信息，國際社會必須團結一致杯葛2022北京冬奧。

宗教團體
2007年成立、喺伊拉克巴格達嘅伊斯蘭領袖團體全球伊瑪目理事會（The Global Imams Council，GIC）喺2021年12月30號聲明抵制呢次冬奧，並譴責中國通過壓迫、酷刑同埋獨裁統治，侵犯維吾爾族穆斯林嘅基本人權。2022年1月28號《環球時報》報導，聲稱理事會主席穆罕默德·巴基爾·布達里喺接受環球時報訪問嗰陣話，佢哋出嗰則聲明係俾世界維吾爾代表大會呃咗。理事會喺2月1號發表公告，話主席冇就呢件事接受過訪問，又話呢次公告並唔係對《環球時報》嘅回應。

美國
美國奧林匹克與殘疾人奧林匹克委員會响2021年2月發表聲明，話美國奧委會反對杯葛冬奧會，因為事實證明，咁樣將會對選手產生負面影響，而唔能夠有效處理全球問題。

加拿大
加拿大奧林匹克委員會主席翠絲史密夫（Tricia Smith）話，加拿大奧委會對中國大陸而家發生嘅一些嘢有所擔心，但佢話杯葛冬季奧運，盞帶嚟反效果。

英國
英國奧林匹克協會表示，唔相信杯葛冬奧係正確嘅解決方法，重話運動員努力訓練只為參賽一刻，應該畀運動員代表國家出賽，佢哋又以杯葛1980莫斯科奧運會嘅做法為例，證明杯葛北京冬奧嘅做法行唔通，唔止令到運動員受到懲罰，亦唔可以解決政治問題。

澳洲
澳洲奧林匹克委員會主席莊高迪斯（John Coates）曾經响2020年10月向澳洲參議院外交、國防和貿易委員會提交咗一份24頁嘅信件，佢响封信話澳洲奧委會反對杯葛2022年北京冬奧，並反對任何會令呢個組織一切活動受到限制嘅修正案。

賽事判罰問題
喺男子1000米短道速滑賽事，有中國選手任子威、李文龍同武大靖參加。過程中由半準決賽到決賽都有本來係晉級嘅外國選手俾人用唔同理由取消資格，其中喺準決賽，南韓選手黃大憲同李俊瑞都由晉級變出局，代表隊向奧委會提上訴被駁回。最終任子威、李文龍包攬金銀牌。事件引發中韓外交風波。不過之後嘅男子1500米短道速滑，任子威喺準決賽因為犯規被判出局，而黃大憲最後攞到金牌。
而喺女子500米短道速滑半準決賽，中國選手范可新被影到，將場上路綫標示物推向對手，整跌咗佢，就冇被判犯規。

選手國籍議題
生於美國，歸化中國（大陸）而身為中國隊一員比賽嘅朱易，喺場上嚴重失誤，網上跟住出現大量對朱易身分同參賽資格嘅批評，亦有話中共運動員選拔制度對本地人唔公道嘅質疑。大陸多個社交媒體平台隨即大量刪除此類評論，又封鎖咗好多相關户口，中共官方亦反駁此類言論，為朱易同該國運動體制講好話。
谷愛凌被揭發，無放棄出世時得到嘅美國國籍。由於中共法例唔准中國國籍（大陸區域）嘅人擁有外國國籍，而奧運規則禁止冇某國國籍嘅運動員代表該國出賽，因此谷愛凌以中國隊身分比賽，證明咗佢理論上犯咗中共法例，然而實際上冇／未被追究。大陸官方甚至對此人嘅身分（含糊其辭）同比賽成績大肆公開表揚。谷愛凌喺網上被問及點解佢可以喺大陸境內，用到防火長城正常會禁用嘅互聯網平台發布消息，答咗啲違背中共立場以及不乎現實情況嘅嘢，惹嚟對佢個人及中共嘅法律同政治類批評。

雜項
彭帥被性侵犯疑雲，喺運動會舉辦之前冇幾耐出現，引嚟外間對中共迫害運動員及女人嘅嚴厲指控。可能之罪魁禍首張高麗，同埋得到中共官方獨家消息，再向外界轉述，聲稱件事無大不了，以及彭帥安然無恙嘅湯馬士巴哈，都係運動會關鍵事務人物，國際輿論因此相提並論並且踴躍跟進，相關嘅抗議中共活動亦喺多個西方國家湧現。
喺運動會開始之前冇幾耐，有人喺網上發表〈客觀評價習近平〉一文，以約四萬一千字對習近平大肆批評，引起中外傳媒唔少迴響；有意見認為係中共黨內政治角力嘅一部分，揀呢個時間並非偶然；有篇字數約一萬七千嘅〈客觀評價薄熙來〉與之一齊出現，對薄熙來讚頌有加。
同2047特首上學去

《同2047特首上學去》（Study With Chief Executive of Hong Kong 2047）係香港電視娛樂製作嘅真人騷節目，2016年5月21號開始去到6月19號逢禮拜六到日22:30-23:30（6月19號禮拜日22:45-23:45）喺ViuTV播。節目主持係馬浚偉、卓韻芝、鄒凱光、Robynn & Kendy（葉晴晴同孫曉慧）。
節目主持分別派到四間唔同小學做小學五年級插班生，同埋班同學仔一齊返學上堂，發掘2047年特首人選。
同AI開片

《同AI開片》（英文：AI Action）係香港MakerVille製作嘅綜藝節目，由翟凱泰同王頌茵主持，2024年1月22號到2月9號逢禮拜一到五23:00 - 23:30喺香港電視娛樂ViuTV播。節目嘉賓同主持會以AI做每集拍片嘅輔助工具。
同 Sing 同戲

《同 Sing 同戲》（Sing）係香港奇妙電視製作嘅娛樂節目，2017年5月18號禮拜四23:30－00:00喺奇妙77台首播，跟住由5月25號開始喺逢禮拜四深夜00:00－00:30播。節目會報道樂壇同電影嘅最新情報同資訊，亦會專訪歌手同電影人。
吉村洋文

吉村洋文（よしむらひろふみ，1975年6月17號—），日本政治人、律師、稅理士，出身大阪府河內長野市。現任大阪府知事，二〇一九年四月當選。之前任大阪市長，二〇一五年當選。
吉林大學

吉林大學係中國吉林長春一間大學，	1946年創校。
吉村那奈美

吉村那奈美 ，係日本嘅一個配音員，出名嘅配音作品有新幹線戰士。

配音作品一覽
呢個表唔完整，歡迎加料。
吉林站

吉林站（粵拼：gat1 lam4 zaam6）喺中國吉林省吉林市昌邑區重慶路1號，車站喺1912年起好，最初叫東關站，曾經係吉林鐵路局管轄嘅客貨運特等站，目前係瀋陽鐵路局吉林車務段管轄嘅客運二等站。車站有6個嘅島式站台，2個側式站台，14條到發線。
吉林站目前係吉林鐵路樞紐內唯一嘅客運站，唔辦理貨運業務。每日都有去北京、天津、長春、瀋陽、哈爾濱、大連等地嘅旅客列車。經過嘅鐵路有長圖鐵路、沈吉鐵路、吉舒鐵路、長吉城際鐵路同吉琿客運專線。吉林站係吉林市內交通樞紐之一，大量巴士喺嗰度做總站。
吉林市

吉林市（粵拼：gat1 lam4 si5）係中國吉林嘅地級市。
吉林

吉林（粵拼：gat1 lam4）係中華人民共和國一個省，叫吉林省。個省響東北一帶，係個內陸省。佢畀多個省包圍住，東北有黑龍江，西北有內蒙古，西南有遼寧，東南係邊境，同北韓接壤。吉林省簡稱吉，省城響長春。
吉林係來自吉林烏拉，係滿文Girin ula，即係船廠咁解，原本佢係臨海，出名整船，不過海邊地就割咗畀俄國，吉林個名就留低落來。

史
吉林喺春秋戰國時期叫扶餘，隋唐時部份地方係渤海國。
維基同享有多媒體嘅嘢： Jilin
吉林寶源豐禽業公司火燭

吉林寶源豐禽業公司火燭係指2013年6月3號，吉林寶源豐禽業公司發生液氨洩漏爆炸，最終引發火燭，導致121人死亡。

事發
發生爆炸嘅廠房已經燒到冧咗，事故同電火有關，消防人員話大火由液氨洩漏爆炸造成。因為屠宰場有好多水，令到好多死傷者觸電。
吉柳咲良

吉柳咲良 ，係日本嘅一個配音員。

配音作品一覽
呢個表唔完整，歡迎加料。
古顎目

古顎目（粵拼：gu2 ngok6 muk6；英文：jumping bristletails；學名：Archaeognatha，又作「Microcoryphia」），漢文又有叫無翼蟲，係昆蟲綱當中進化上比較原始嘅一個目，大致上同蜘蛛差唔多時間出現，而且喺出現到而家冇乜大嘅變化。截至 2019 年為止，地球上有 500 個已知嘅古顎目物種，當中冇任何一種有絕種危險。

詞源
無翼蟲個英文學名「archaeognatha」嚟自兩個希臘文嘅字－「ἀρχαῖος」（archaios；「遠古」噉解）同「γνάθος」（gnathos；「下顎」噉解），所以粵文譯名就叫「古顎目」。無翼蟲有個噉嘅學名係因為佢哋嘅下顎結構同其他現存昆蟲物種嘅比起上嚟好原始。

生理
無翼蟲係一啲有長身體同彎嘅背脊嘅細蟲。佢哋有三條長、好似尾噉嘅結構，當中中間嗰條零舍長，觸鬚有彈性。兩隻大嘅複眼喺頭頂會合，而口器可以伸縮。佢哋嘅肚嗰度有硬淨嘅骨片，幫手保護佢哋免受脫水嘅危險，令到好多品種嘅無翼蟲能夠喺沙漠等乾旱嘅地方生存:p. 341-343。
無翼蟲係食齋嘅，多數以食藻、地衣、同苔蘚植物維生，佢哋適應能力高，可以喺好多唔同環境生存同繁衍，由潮濕嘅泥土以至沙漠嗰度都可以搵到佢哋嘅身影。
古馬列達舒維利

諾達·古馬列達舒維利（1988～2010）：格魯吉亞雪橇運動員。
沙巴·古馬列達舒維利：格魯吉亞雪橇運動員。
古雅典

古雅典係古希臘城邦，位置係而家嘅雅典，由前508年開始，一直去到前322年解體。
古靈精怪 台灣篇

《古靈精怪 台灣篇》（英文：Shocking Asia Reboot: Taiwan）係香港無綫電視嘅遊埠節目，由宋婭彤、林映暉、姜宇夫、翁健倫、莊茜佳、葉芸希、鄭育涵主持，2024年1月8號到1月19號逢禮拜一到五22:30到23:00喺J2台播出，之後由2024年1月26號到3月1號逢禮拜五22:00到22:30播。節目主持喺臺灣會介紹當地特別嘅文化同風俗。

節目調動
2023年2月9號：由於播映《中央廣播電視總台 春節聯歡晚會 2024 甲辰年》，所以停播一次。
古靈精探B

《古靈精探B》（英文：D.I.E. Again，前名《古靈精探II》）係香港無綫電視時裝電視劇。呢套劇喺2009年節目巡禮劇集之一。呢套劇喺《古靈精探》嘅續集，劇名入面嘅B除咗表示係第二輯，仲有「Baby」嘅意思。監製喺關永忠。

演員表
呢個表可能唔完整，完整嘅列表可以喺呢度搵到。

記事
2008年10月14號：郭晉安同郭羨妮為呢套劇拍攝2009年節目巡禮。
2009年8月17號：由於直播《8.8 水災關愛行動》，呢套劇遲一日出街。
古食肉動物

古食肉動物，係指肉齒目或者叫古食肉目（Creodonta）嘅一目哺乳動物，生存響古新世到中新世，而家已經絕種。
古騰堡計劃

古騰堡計劃（粵拼：gu2 tang4 bou2 gai3 waak6，Project Gutenberg）係一項志願工作，目的係對文化作品數碼化同存檔，而且「鼓勵創作同發行電子書」。佢係由美國作家米高赫（Michael S. Hart）喺1971年創立，係最古老嘅數碼圖書館。
前770年代

前770年代係指前779年去到前770年之間嗰十年嘅年代。
前770年

前770年係平年。

大件事
周平王遷都，將京師從宗周搬去成周，之後嘅周朝史稱東周，春秋時代開始。
叱咤903 留給香港的時代曲

叱咤903 留給香港的時代曲係叱咤903喺2019年8月5號嘅限定音樂節目，由903嘅幕後團隊主持，由朝早7點到8點，以及朝早10點到翌日凌晨2點播出。主要都係播放一啲為香港打氣嘅歌曲，當日上晝十點以及下晝四點分別直播行政長官以及政府跨部門記者會。